उप जिला निर्वाचन अधिकारी, अपर जिलाधिकारी वित्त, एवं राजस्व केशव कुमार की अध्यक्षता में कल दोपहर 12:00 बजे कलेक्ट्रेट के सभागार में भारत निर्वाचन आयोग के स्वीप कार्यक्रम के अंतर्गत मतदाता जागरूकता क्लब के सदस्यों का प्रशिक्षण आयोजित किया गया है। स्वीप कार्यक्रम के प्रभारी अधिकारी एवं नगर मजिस्ट्रेट ग्रेटर नोएडा गुंजा सिंह ने बताया कि उन्होंने समस्त स्कूल कॉलेजों, डिग्री कॉलेज, इंजीनियर कॉलेज एवं यूनिवर्सिटी के प्रधानाचार्य एवं संचालकों का आह्वान करते हुए कहा है कि सभी कालेजों में मतदाता जागरूकता क्लब के सदस्यों का संबंधित प्रशिक्षण में भाग लेना अनिवार्य है। अतः सभी कॉलेज संचालक एवं प्रधानाचार्य अपने यहां गठित मतदाता क्लब के अध्यक्ष एवं सदस्यों को कल आयोजित होने वाले प्रशिक्षण में भाग दिलाना सुनिश्चित करेंगे।